Ako funguje blockchain
Na čo blockchain slúži?
Volám sa Tegan Kline.
Som spoluzakladateľka Edge & Node, tímu, ktorý vytvoril The Graph.
The Graph je vlastne taký Google pre blockchainy
a na usporadúvanie dát.
Som Cynthia Haas, riaditeľka nadácie World of Women.
World of Women je združenie 10 000 žien
s rôznym zázemím, farbou pleti či inými vlastnosťami.
Sme komunita, ktorá podporuje inklúziu a rôznorodosť na Webe 3.0.
Volám se Charlie Lee.
Som tvorca litecoinu.
Ide o alternatívnu menu k bitcoinu.
Hral som sa so zdrojovým kódom bitcoinu
a rozhodol sa vytvoriť vlastnú kryptomenu.
Bol to taký zábavný vedľajší projekt, ktorý sa nakoniec ujal.
Keď platíte kreditkou, keď kupujete biopotraviny,
keď vidíte overeného používateľa na sociálnych sieťach alebo idete voliť,
toto všetko stojí a padá na dôvere.
Ako viete, že vaša transakcia skutočne prebehla,
že je vaše jedlo naozaj v biokvalite, že ten človek existuje
alebo že sa váš hlas započítal?
V podstate dôverujete záznamom, ktoré spravujú banky, firmy a vlády.
V dnešnej dobe sa však mnohí zamýšľajú,
či môžu veriť firmám, vládam alebo iným formám centralizovanej moci.
Dezinformácie sú na vzostupe.
Čo keby sme vybudovali systém dôvery, ktorý nezávisí od centrálneho subjektu?
Čo keby sme mohli evidovať peniaze, majetok a podobné veci tak,
že by údaje vedel kontrolovať ktokoľvek, bez zapojenia nejakej firmy alebo vlády?
To dnes umožňuje technológia blockchainu.
Blockchain je nový spôsob uchovávania informácií na internete,
do ktorého sa môže zapojiť každý.
S pomocou blockchainu môžeme údaje decentralizovať a prenášať.
Blockchain nikto nevlastní,
ale všetci ho môžu používať a overovať v ňom uchované informácie.
Táto technológia je inováciou, ktorá priniesla kryptomeny ako bitcoin.
Ale môže mať aj iné využitia, ku ktorým sa dostaneme v inom videu.
Ale najprv sa pozrime, ako sa problém dôvery riešil v minulosti.
Už od počiatku civilizácie
ľudia prichádzali s rôznymi spôsobmi budovania dôvery,
viedli si záznamy a evidovali transakcie.
Napríklad: Komu patrí táto farma?
Koľko ti dlžím za mlieko?
Akými zákonmi sa v tejto krajine riadime?
Ľudia si zaznamenávali transakcie pomocou mušlí a drahokamov,
ktoré fungovali ako prvé platidlá.
Od kmeňových spoločenstiev cez dediny až po mestá,
vždy bolo treba viesť záznamy o majetku a právach.
To viedlo k ranému vynálezu čísel a písma.
Nie je to úžasné?
Čísla nevznikli preto, aby sme sa mali čo učiť v škole.
Abeceda nevznikla na to, aby sme písali knihy.
Vznikli kvôli záznamom o pozemkoch, dobytku, dlhoch a daniach.
Samozrejme, odvtedy sme sa výrazne posunuli.
Platidlá prešli od mušlí k minciam, bankovkám a digitálnym údajom.
Od hlinených tabuliek sme prešli k papieru a neskôr digitálnym formátom.
S vynálezom písma a čísel
sme vynašli aj nový spôsob, ako budovať dôveru,
pretože aj takéto uchovávanie záznamov je stále založené na dôvere.
Preto sa zákony tesali do kameňa, aby ich nikto nemohol zmeniť.
Ale ako môžete niečomu veriť, aj keď je to vytesané do kameňa?
Predstavte si hlinenú tabuľku, kde sa píše, že vlastníte 100 kráv.
Odkiaľ ale vezmem istotu, že ste si to číslo nevymysleli?
Preto sme vynašli pečate, pečiatky a podpisy.
Pri týchto vynálezoch vkladáme dôveru do obmedzenej skupiny ľudí,
organizácií alebo vlád, ktoré majú špeciálnu právomoc overovať záznamy.
A to je jedna vec, čo sa nikdy nezmenila,
napriek tisíckam rokov a novým technológiám.
Tieto systémy fungujú iba vtedy,
keď veríme organizáciám a orgánom, ktoré záznamy overujú.
A tým sa dostávame späť k blockchainu.
Blockchain je prvá technológia, ktorá umožňuje zaznamenať informáciu
bez nutnosti dôverovať centrálnej inštitúcii.
Je to digitálny spôsob, ako uchovávať a overovať informácie,
ktoré sú „vytesané do kameňa“ bez toho, aby sme potrebovali kameň,
pečať, banku alebo vládu.
Informácie v blockchaine sa uchovávajú na distribuovanej sieti počítačov.
Teória hovorí, že pokiaľ sú tieto počítače spravované nezávisle,
žiadny jednotlivec ani organizácia nedokážu túto sieť zničiť či poškodiť.
Je to ako písmo, ktoré sa nedá sfalšovať ani zničiť.
Umožňuje to nový spôsob dôvery.
Prvé využitie je bitcoin.
Bitcoin je digitálna mena, ktorá umožňuje bezpečné sledovanie transakcií
a vlastníctvo bez nutnosti vkladať dôveru do banky alebo vlády.
Ale to je len jeden príklad.
Blockchain sa dá využiť na záznamy o vlastníctve nehnuteľností,
uzatváranie zmlúv, overovanie dokumentov
a overenie dátumu, kedy nejaký dokument vznikol.
Všetky tieto veci a mnohé ďalšie sú teoreticky možné už teraz,
bez toho, aby sme sa museli spoliehať na tradičné systémy dôvery.
Technológia blockchainu ešte nedosiahla svoj plný potenciál
a o jej budúcnosti sa vedú pravidelné debaty.
Niektorí sa domnievajú, že toto je budúcnosť
a možnosť demokratizovať v spoločnosti moc a autoritu
Iní si myslia, že je to len veľký podvod a nič viac.
V ďalších videách sa pozrieme na to, ako táto technológia funguje.
A potom se zameriame na rôzne uhly pohľadu.